**ΑΝΑΓΝΩΡΙΣΗ ΣΩΜΑΤΕΙΟΥ:**

1. Κατάθεση δικογράφου αίτησης (εις τριπλούν).
2. Διπλότυπο είσπραξης του καταθέσαντος δικηγόρου και ειδικό γραμμάτιο αποζημίωσης του ορισθέντος δικηγόρου. (4 ευρώ κατάθεση + 4 ευρώ για τη συζήτηση + 2 ευρώ για την επικύρωση του αντιγράφου της αίτησης που θα δοθεί στον ορισθέντα για τον προέλεγχο δικηγόρο + προαιρετικά ένα 2 ευρώ για την επικύρωση του αντιγράφου της αίτησης του καταθέσαντος δικηγόρου).
3. Πρακτικό ίδρυσης με πρωτότυπες υπογραφές όλων των μελών (εις διπλούν).
4. Πίνακας μελών προσωρινής Διοίκησης (εις διπλούν χωρίς υπογραφές).
5. Καταστατικό με πρωτότυπες υπογραφές από όλα τα μέλη (εις τριπλούν) και μία ασπρόμαυρη φωτοτυπία. **Όλα τα καταστατικά να φέρουν αρίθμηση σελίδων.**
6. Σχέδιο Διάταξης (εις απλούν).
7. Φάκελος δικογραφίας με την επωνυμία του σωματείου.
8. Συν ο,τιδήποτε άλλο ζητηθεί από τον ορισθέντα δικηγόρο.

Σημείωση: Η επιστροφή του φακέλου από τον ορισθέντα δικηγόρο πρέπει να συνοδεύεται από την υποβολή της συνταχθείσας από αυτόν έκθεσης προελέγχου.

**ΤΡΟΠΟΠΟΙΗΣΗ ΣΩΜΑΤΕΙΟΥ:**

1. Κατάθεση δικογράφου αίτησης (εις τριπλούν).
2. Διπλότυπο είσπραξης του καταθέσαντος δικηγόρου και ειδικό γραμμάτιο αποζημίωσης του ορισθέντος δικηγόρου. (4 ευρώ κατάθεση + 4 ευρώ για τη συζήτηση + 2 ευρώ για την επικύρωση του αντιγράφου της αίτησης που θα δοθεί στον ορισθέντα για τον προέλεγχο δικηγόρο + προαιρετικά ένα 2 ευρώ για την επικύρωση του αντιγράφου της αίτησης του καταθέσαντος δικηγόρου).
3. Πρακτικό Γενικής Συνέλευσης με πρωτότυπες υπογραφές (εις διπλούν).
4. Νέο κωδικοποιημένο (τροποποιημένο) καταστατικό με πρωτότυπες υπογραφές από όλα τα μέλη (εις τριπλούν) και μία ασπρόμαυρη φωτοτυπία. **Όλα τα καταστατικά να φέρουν αρίθμηση σελίδων.**
5. Παλιό καταστατικό επικυρωμένο (το τελευταίο τροποποιημένο).
6. Απόφαση αναγνώρισης σωματείου επικυρωμένη.
7. Πίνακας μελών Διοικητικού Συμβουλίου (εις διπλούν χωρίς υπογραφές).
8. Πιστοποιητικό μη μεταβολής του σωματείου.
9. Σχέδιο Διάταξης (εις απλούν).
10. Φάκελος δικογραφίας με την επωνυμία του σωματείου.
11. Υπεύθυνες δηλώσεις των μελών όπου προβλέπεται.
12. Συν ο,τιδήποτε άλλο ζητηθεί από τον ορισθέντα δικηγόρο.

Σημείωση: Η επιστροφή του φακέλου από τον ορισθέντα δικηγόρο πρέπει να συνοδεύεται από την υποβολή της συνταχθείσας από αυτόν έκθεσης προελέγχου.